RIMSKI  OBREDNIK 


NASLOV  L 


Glava  jedina. 


ČEGA  SE  TREBA  DRŽATI  KOD  PODJELJIVANJA  SAKRA¬ 
MENATA  UOPĆE, 


to  se  u  ovoj  knjizi  određuje  o  obredima  i  ceremonijama 


O*  sakramenata  prema  starinskim  ustanovama  katoličke  Crkve 
i  svetili  kanona  i  prema  papinskim  odlukama,  to  treba  veoma 
pomno  i  zdušno  obđržavati  \  svagdje  vjerno  vršili.  Stoga  treba 
ponajprije  znati  i  držati,  što  je  sv,  tridentski  sabor  u  VII.  sjednici 
u  XIII,  kan.  naredio  o  tim  obredima  ovim  riječima: 

2.  „Ako  tko  reče,  da  se  poprimljeni  i  odobreni  obredi  katoličke 
Crkve,  što  se  obično  upotrebljavaju,  kad  se  sakramenti  svečano 
dijele,  smiju  prezreti  ili  da  ih  služiielj  bez  grijeha  po  volji  može 
izostaviti.  lll  da  ih  kojigod  crkveni  pastir  smije  novima  zamijeniti: 
neka  bude  izopćen". 

3.  Nema  u  Crkvi  Božjoj  ništa  svetije  ni  korisnije  ni  izvrsnije 
ni  božanstvenije  od  sakramenata,  šio  ih  je  Krist  Gospodin  na¬ 
redio  za  spasenje  ljudskome  rodu.  Stoga  župnik,  ili  koji  mu  drago 
svećenik,  koji  ima  dijeliti  sakramente,  mora  ponajprije  imati  na 
pameti,  da  vrši  svete  čine,  i  neka  gotovo  svaki  čas  bude  pri¬ 
pravan  na  tako  svetu  službu. 

4.  Zato  če  se  neprestano  trsili  da  živi  neporočno,  čisto  i  po¬ 
božno,  jer  premda  nečisti  ne  mogu  oskvrniti  sakramenata,  ni 

opaki  siužitelji  zapriječiti  njihovih  učinaka,  ipak  zaslužuju  vječnu 
smrt  oni,  koji  ih  podjeljuju  nečisto  i  nedostojno.  Bude  U  dakle 
svećenik  (ne  daj  Bože),  svijestan  smrtnoga  grijeha,  neka  se  ne 
usudi  pristupiti  k  podjeljivanju  sakramenata,  ako  se  prije  u  srcu 
ne  pokaje.  No  ako  mu  je  moguće  poći  do  ispovjednika,  pa  ima 
li  kada  i  gdje,  dolikuje,  da  se  ispovjedi. 

5.  Kadgod,  danju  i  noću,  bude  pozvan  da  dijeli  sakramente, 
neka  ne  časeći  vrši  dužnost  (osobito,  ako  je  velika  potreba).  I  zato 
će  pri go diče  često  opomenuti  narod,  kada  mu  zatreba  sveta 
služba,  da  što  prije  pozove  svećenika  ne  obazirući  se  na  vrijeme 
ili  na  kakvu  mu  drago  nepriliku. 

6.  Prije  nego  svećenik  počne  dijeliti  sakramente,  bude  li  mu 
zgodno,  malko  će  se  pomoliti  i  promisliti  o  svetom  činu,  koji  će 
vršiti.  A  bude  Ii  imao  kada,  pogledat  če  i  pročitati  i  red  i  cere- 
monije  službe. 

7.  Kadgod  podjeljuje  sakramente,  neka  obuče  kolu  i  metne 
štolu  one  boje,  kakvu  zahtijeva  obred  sakramenta,  osim  da  za 
služenje  sakramenta  pokore  kadikad  drugačije  traži  prigoda,  običaj 
ili  mjesto. 

8.  Uzet  će  u  pomoć  barem  jednoga  klerika,  ako  ga  ima,  ili 
i  više  njih,  kako  već  zahtijeva  mjesto  ili  sakramenata  l  om  moraju 
imati  dolično  odijelo  i  kotu. 

9.  Brinut  će  se,  da  i  sveti  nared,  odijelo,  nakit,  rublje  i  posuđe 
za  službu  bude  cijelo,  čisto  i  uredno, 

10.  Kada  dijeli  sakramente,  neka  pomno  razloži,  gdje  se  zgodno 
može,  moć,  upotrebu  i  korist  sakramenata  i  značenje  ceremonija 
prema  nauci  svetih  otaca  i  rimskoga  katekizma,  kako  nalaže 
iridentski  sabor. 

11.  Dijeleći  sakramenat  neka  izgovara  pažljivo,  razgovijetno 
i  pobožno  i  jasnim  glasom  pojedine  riječi,  što  se  tiču  lika  1  podje¬ 
ljivanja  sakramenta.  I  ostale  prošnje  i  molitve  neka  izgovara  po¬ 
božno  i  savjesno  i  neka  se  ne  pouzdava  lako  u  pamćenje,  koje 
često  izdaje,  već  neka  sve  čita  iz  knjige.  Osim  toga  neka  vrši 
druge  ceremonije  i  obrede  tako  dostojno  i  ozbiljno,  te  nazočne 
potakne,  da  misle  o  nebeskim  stvarima  i  da  budu  pažljivi, 

12.  Kad  polazi  u  svetu  službu,  neka  misli  na  ono,  što  će  vršiti, 
i  neka  s  drugima  ne  govori  o  stvarima,  koje  se  ne  tiču  službe. 

A  dok  služi,  neka  nastoji  da  ima  pažnju  aktualnu  ili  barem  virtu¬ 
alnu  s  nakanom  da  radi,  što  u  toj  stvari  radi  Crkva, 

13,  A  kad  podjeljuje  sakramente,  neka  se  pomno  čuva,  da  ne 
bi  s  kojega  mu  drago  razloga  ili  bilo  u  kojoj  prigodi,  izravno  ili 
neizravno  isto  zahtijevao  ili  iskao;  već  neka  podjeljuje  besplatno 
i  neka  ne  da  ni  najmanjega  povoda,  da  se  sumnja  o  simoniji  i 
lakomosti;  pogotovu  neka  se  kloni  samih  tih  zločinstva,  A  dadu 
3  i  mu  što  vjernici  drage  volje,  kad  već  podijeli  sakramenat,  u 
ime  milostinje  ili  od  pobožnosti,  moći  će  primiti  prema  mjesnome 
običaju,  ako  biskup  ne  odredi  drugačije.  Ipak  je  slobodno  zahti¬ 
jevati  prinose  ili  plaće,  što  ih  odredi  pokrajinski  sabor  ili  zbor 
pokrajinskih  biskupa  i  odobri  Apostolska  Stolica,  A  župnik  neka 
ne  uskraćuje  besplatne  službe  onima,  koji  ne  mogu  platiti. 

14,  Zabranjeno  je  podjeljivati  sakramente  krivovjercima  ili 
raskolnicima,  sve  da  su  u  dobroj  vjeri  u  zabludi  i  ištu  ih,  ako 
prije  ne  odbace  zabluda  i  ne  pomire  se  s  Crkvom, 

15,  A  sve,  koji  primaju  sakramente,  opomenut  če  na  zgodnu 
mjestu  i  u  zgodno  vrijeme,  đa  se  ne  razgovaraju  bez  potrebe, 
da  se  ne  vladaju  i  ne  rade  ništa  nedostojno,  već  da  budu  na¬ 
zočni  kod  sakramenata  bogoljubno  1  pobožno  i  da  ih  primaju 
s  poštovanjem,  kao  što  dolikuje, 

16,  Gdje  bude  trebalo,  uvijek  će  služeći  imati  uza  se  ovaj 
Obrednik,  i  pomno  će  se  držati  obreda  i  ceremonija  određenih 
u  njemu. 

17,  Uostalom  su  u  ovom  djelu  određeni  obredi  samo  onih 
sakramenata,  Što  ih  ima  dijeliti  župnik.  To  su  krst,  pokora,  euha¬ 
ristija,  posljednja  pomast  i  ženidba,  A  jer  ostala  dva  sakramenta, 
potvrdu  i  sveti  red,  podjeljuju  biskupi,  njihovi  su  obredi  određeni 
u  Pontifikalu,  Što  pak  o  njima  i  o  drugim  sakramentima  moraju 
župnici  znati,  vršiti  i  poučavati,  može  se  uzeti  iz  drugih  knjiga,  na¬ 
ročito  iz  Rimskoga  katekizma  i  Zbornika  kanonskoga  prava.  Ovdje 
dakako  sama  osnova  ovoga  djela  zahtijeva,  da  se  govori  gotovo 
samo  o  onom,  što  pripada  obredima  onih  pet  sakramenata. 

18,  Napokon,  tko  je  god  dužan  dijeliti  sakramente,  neka  ima 
knjige  potrebne  za  svoju  službu,  navlastito  one,  u  kojima  se  pišu 
bilješke  o  raznim  župničkim  službama  na  budući  spomen,  kao  što 
stoji  na  svršetku  ovoga  Obrednika, 

NASLOV  II. 

GLAVA  I. 

KAKO  TREBA  ZAKONITO  PODJELJIVATI  SAKRAMENAT 
KRSTA. 

Sveti  krst,  vrata  kršćanske  vjere  i  vječnoga  života,  stoji  na 
prvome  mjestu  među  drugim  sakramentima  Novoga  Zavjeta, 
što  ih  je  naredio  Krist  Da  je  on  u  zbilji,  ili  barem  u  želji,  potreban 
za  spasenje,  svjedoči  sama  Istina  riječima:  „Ako  se  tko  ne  prepo* 
rodi  vođom  i  Duhom  Svetim,  ne  može  unići  u  kraljevstvo  Božje", 
(Iv.  3,  5,)  Zato  treba  upotrijebiti  svu  pomnju,  da  se  krst  u  zgodan 
čas  i  po  zakonu  dijeli  i  prima. 

2*  A  za  podjeljivanje  je  ovoga  sakramenta  nešto  po  božanskom 
zakonu  potrebno,  kao  tvar,  lik,  služitelj;  drugo  se  tiče  njegove 
svečanosti,  a  to  su  obredi  i  ceremonije,  primljene  i  odobrene  po 
apostolskoj  i  drevnoj  predaji,  pa  se  ne  smiju  bez  potrebe  izo¬ 
staviti.  O  njima  treba  koju  napomenuti,  da  se  ova  sveta  služba 
vrši  po  zakona  i  sveto* 

3.  Kad  se  podjeljujući  krst  vrše  svi  obredi  i  ceremonije,  što 
se  naređuju  u  ovom  Obredniku,  zove  se  krst  „svečani",  inače 
„nesvečani"  ili  „privatni w. 


Tvar  krsta. 


4*  JJ  onajprije  neka  znade  župnik,  da  je  tvar  ovoga  sakramenta 
■*-  prava  i  naravna  voda,  pa  da  se  za  krštenje  ne  može  upo¬ 
trebljavati  nikakva  druga  tekućina. 

5.  A  voda  za  svečano  krštenje  neka  bude  one  godine  blago¬ 
slovljena  na  Veliku  subotu  ili  rta  Duhovsku  subotu,  pa  neka  se 
u  čistoj  krstionici  pomno  čuva  čista  i  bistra.  A  kad  zatreba  blago¬ 
sloviti  novu  vodu,  neka  se  stara  izlije  u  crkveni,  ili  radije  u 
krstioitički  sakrarij, 

6*  Ako  je  blagoslovljene  vode  već  iako  malo,  te  se  čini,  da  je 
nema  došla,  neka  se  primiješa,  i  ponovno,  i  neblagoslovljene, 
ali  manje  od  blagoslovljene.  Ako  li  se  voda  pokvari,  ili  islece, 

ili  je  kako  mu  drago  nestane,  neka  župnik  u  dobro  ispranu  i  čislu 
krstionicu  ulije  svježe  vode,  pa  neka  je  blagoslovi  po  obrascu, 
koji  se  dolje  određuje, 

7,  No  ako  se  voda  smrzne,  neka  se  pobrine,  da  se  rastopi. 
Ako  se  samo  malko  sledi,  ili  je  odveć  hladna,  može  nešto  naravne, 
neblagoslovljene  vode  ugrijati  i  smiješali  s  krsnom  u  posudici 
pripravljenoj  za  io,  pa  se  iom  umlačenom  vodom  poslužiti  kod 
krštenja,  a  da  ne  naudi  djetešcu. 

Lik  krsta. 

8,  ¥3  itdući  da  je  prijeko  potreban  lik  za  krštenje,  koji  je  izrečen 
MJ  riječima:  ja  te  krstim  u  ime  Oca  i  Sina  i  Duha  Svetoga, 
ne  smije  se  nikako  mijenjali,  nego  se  moraju  te  iste  riječi  izreći 
u  isto  vrijeme,  kad  se  polijeva. 

9.  Latinski  svećenik  neka  uvijek  upotrebljava  latinski  lik,  Krst 
se  ne  smije  nipošto  ponavljati.  Stoga,  ako  treba  koga  krstiti  uvjetno 
(o  tom  poslije),  uvjet  se  mora  izreći  ovako:  Ako  nisi  kršlen, 
ja  te  krstim  u  ime  Oca  i  t.  d.  No  taj  se  uvjetni  lik  ne  smije 
upotrebljavati  svuda  ili  na  laku  ruku,  nego  razborito;  i  to  onda, 
kada  se  sve  dobro  ispita,  pa  se  još  vjerojatno  sumnja,  je  li  sakra- 
menat  krsta  doista  podijeljen  i  je  li  valjano  podijeljen. 

10.  Valjano  se  može  krstili  polijevajući,  uronjujući  ii  i  škropeći. 
No  više  se  upotrebljavaju  prvi  i  drugi  način,  ili  pomiješan  od 
obaju,  pa  neka  se  i  zadrže  prema  običaju  Crkvi.  Glava  se  kršte- 
niku  trt  puta  opere  unakrsnim  polijevanjem  ili  uronjavanjem  u 
isto  doba,  kad  se  izgovaraju  riječi.  A  neka  isti  onaj  upotrebljava 
vodu,  koji  i  riječi  izgovara. 

11.  A  gdje  se  krsti  polijevajući,  treba  paziti,  da  ne  teče  voda 
s  djetinje  glave  u  krstionicu,  već  ili  u  sakrarij,  načinjen  kraj 
krstionice,  ili  se  uhvati  u  posudu,  pripravljenu  za  fu  porabu,  pa 
se  izlije  u  krstionički  ili  crkveni  sakrarij. 


Djelitelj  krsta. 


1^  edoviti  je  djelitelj  svečanoga  krsla  svećenik;  ali  se  podje- 
■IV  ljivanje  krsta  pridržava  župniku  ili  drugome  svećeniku 
s  dopuštenjem  toga  istog  župnika  ili  mjesnoga  Ordinarija;  a  to 
se  dopuštenje  zakonito  predmnijeva  u  slučaju  potrebe. 

I  stranca  neka  krsti  svečano  vlastiti  župnik  u  svojoj  župi,  ako 
to  može  bili  lako  i  bez;  otezanja*  Inače  može  stranca  svaki  župnik 
u  svojoj  župi  svečano  krstiti* 

13.  Na  tuđem  području  ne  smije  nitko  bez  dužne  dozvole  sve¬ 
čano  krstiti  ni  stanovnika  svoga  mjesta* 

14,  Gdje  još  nisu  osnovane  župe  ili  kao*župe*  treba  se  obzi- 
rati  na  posebne  ustanove  i  primijene  običaje,  da  se  dozna,  koji 
svećenik  osim  Ordinarija  ima  pravo  krstiti  na  čitavom  području 
ili  u  dijelu  područja* 

15*  izvanredni  je  djelitelj  svečanoga  krsta  đakon.  Ali  neka  se 
on  ne  služi  svojom  vlascu  bez  dozvole  mjesnoga  Ordinarija  ili 
župnika,  koja  se  ima  dati  kad  traži  pravedan  razlog,  a  gdje  je 
prijeka  potreba,  zakonito  se  predmnijeva* 

16,  Nesvečani  krst,  u  smrtnoj  pogibli,  može  svatko  podijeliti, 
držeći  se  zakonite  tvari,  lika  i  nakane.  A  koliko  se  može,  neka 
se  prizovu  dva  svjedoka  ili  barem  jedan,  koji  će  moći  dokazati, 
da  je  krst  podijeljen. 

No  ako  je  nazočan  svećenik,  njega  ide  da  krsti  prije  nego 
đakona,  đakona  prije  nego  pod  đakon  a,  klerika  prije  nego  svjetov¬ 
njaka  i  muškarca  prije  nego  žensku,  ako  ne  bi  zbog  stidljivosfi 
dolikovalo,  da  radije  žena  krsti  nego  muškarac,  ili  ako  bi  žena 
bolje  poznavala  lik  i  način  krštenja. 

Otac  i  mati  ne  smiju  krstiti  svoga  djeteta,  osim  u  smrtnoj 
pogibli,  kad  nema  drugoga,  da  krsti* 

17,  Neka  se  župnik  brine,  da  vjernici,  navlastito  primalje, 
liječnici  i  ranarnici  za  slučaj  potrebe  dobro  nauče  pravi  obred 
krštenja* 

18,  Gdje  se  lako  može,  neka  se  krst  odraslih  dojavi  Ordinariju, 
ako  ushtjedne  da  krsti  svečanije  on  sam  ili  njegov  zastupnik* 

Krštenje  djece. 

19*Tf  ad  se  radi  o  krstu: 

1*  Pod  imenom  djece  ili  nejacadi  razumijevaju  se,  koji 
jos  nisu  došli  k  razumu,  a  njima  se  pribrajaju  luđaci  od  djetinjstva, 
bili  kojegod  dobi; 

2,  A  odraslima  se  drže,  koji  su  došli  k  razumu;  i  dosta  je, 
da  svak  od  svoje  volje  za  ište  krst  i  da  se  k  njemu  pripusti. 

20.  Neka  se  nitko  ne  krsti  zatvoren  u  majčinoj  utrobi,  dok 
ima  vjerojatne  nade,  da  će  se  roditi  i  po  zakonu  krstiti. 

Ako  dijete  pomoli  glavu,  a  smrtna  je  pogibao,  neka  se  krsti 
po  glavi*  A  ne  će  ga  trebati  poslije  uvjetno  krstiti,  rodi  ii  se  živo* 

Ako  li  pomoli  drugi  ud,  neka  se  krsti  na  njemu  uvjetno,  ako  je  pogi¬ 
bao,  No  ako  se  rodi  i  ostane  živo,  trebat  će  ga  opet  pod  uvjetom  krstiti* 

Ako  umre  mati  trudna,  a  dijete  izvuku  oni,  na  koje  spada, 
neka  se  krsti  bezuvjetno,  ako  je  sigurno  živo;  ako  li  se  sumnja, 
neka  se  krsti  pod  uvjetom. 

Dijete,  kršteno  u  utrobi,  treba  poslije  rođenja  iznovice  krstiti 
pod  uvjetom. 

21.  Treba  se  pobrinuti,  da  se  krste  bezuvjetno  sva  pometnuta 
djeca,  rodila  se  kad  mu  drago,  ako  su  sigurno  živa;  ako  se 
sumnja,  pod  uvjetom. 

22.  Nakaze  i  nagrde  neka  se  uvijek  krste  barem  pod  uvjetom: 
Ako  si  čovjek,  ja  te  krstim  i  t.  d*  Ako  li  se  sumnja,  je  li  jedan 
čovjek  ili  više  njih,  neka  se  jedan  krsti  bezuvjetno,  a  drugi  pod 
uvjetom:  Ako  nisi  kršten,  ja  te  krstim  i  t.  d. 

23.  Djeca  izložena  i  nađena  neka  se  krste  pod  uvjetom,  osim 
da  se  sve  dobro  ispita  i  dozna,  da  su  krštena, 

24.  Dijete  se  nevjernika  krsti  dopušteno  i  protiv  volje  roditelja, 
ako  je  u  takvoj  životnoj  pogibli,  te  se  razborito  unaprijed  vidi, 
da  će  umrijeti  prije  nego  dođe  do  razuma. 

Izvan  životne  se  pogibli  krsti  dopušteno,  samo  ako  se  zajamči 
njegov  katolički  uzgoj: 

1.  Ako  pristanu  roditelji  ili  skrbnici,  ili  barem  jedan  od  njih. 

2.  Ako  roditelja,  to  jest  oca,  matere,  djeda,  babe  ili  skrbnika 
nema,  ili  izgube  na  nj  pravo,  ili  ga  nikako  ne  mogu  izvršivati. 

25.  O  krstu  djece  dvojice  krivovjeraca  ili  raskolnika  ili  dvojice 
katolika,  koji  su  se  odmetnuli  ili  pali  u  krivovjerje  ili  raskol,  neka 
se  uopće  vrše  pravila,  određena  u  gornjoj  rubrici* 

Obredi  i  ceremonije  krsta. 

26.  TZ'  rst  neka  se  podjeljuje  svečano,  a  neka  se  drži  odredba 

-I'-  rubr.  br*  28. 

Mjesni  Ordinarij  može  iz  zamašna  i  razložna  uzroka  dopustiti,  da 
se  ceremonije,  određene  za  krst  djece,  uzmu  kod  krsta  odraslih. 


Naslov  II.  Glava  I. 


27.  Djecu  treba  krstili  pa  obredu  roditelja. 

Ako  jedan  od  roditelja  pripada  latinskome  obredu,  drugi  istoč* 
nome,  neka  se  dijete  krsti  po  obredu  očevu,  ako  nije  drugačije 
određeno  posebnim  pravom. 

Ako  je  samo  jedan  od  roditelja  katolik,  dijete  se  mora  krstiti 
po  njegovu  obredu. 

28.  U  smrtnoj  je  pogibli  dopušteno  krstili  privatno,  A  ako  krsti 
krstitelj,  koji  fiije  ni  svećenik,  ni  đakon,  neka  obavi  samo  ono, 
sto  je  potrebno  za  valjanost  krsta.  Ako  krsti  svećenik  i  ii  đakon, 
neka  izvrši,  ima  li  kada,  i  ceremonije,  što  dolaze  iza  krsta. 

Izvan  smrtne  pogibli  mjesni  Ordinarij  ne  smije  dopustili  da  se 
privatno  krsti,  osim  da  se  radi  o  krivovjercima,  koji  se  u  zreloj 
dobi  krste  pod  uvjetom. 

A  ceremonije,  koje  se  s  bilo  kojega  razloga  ispuste  kod 
krštenja,  neka  se  što  prije  nadopune  u  crkvi,  osim  da  se  radi  o 
krivovjercima,  koji  se  krste  u  zreloj  dobi,  pod  uvjetom,  privatno, 
s  dopuštenjem  mjesnoga  Ordinarija,  kao  gore. 

29.  Kad  se  krst  ponavlja  pod  uvjetom,  neka  se  nadopune  cere¬ 
monije,  ako  su  izostavljene  kod  prvoga  krsta,  bez  povrede  rubrike 
br,  28.  Ako  li  su  upolrebljene  kod  prvoga  krsta,  mogu  se  kod 
drugoga  ponoviti  ili  izostavili. 

30.  Neka  se  župnici  brinu,  da  se  kršteniku  nadjene  kršćansko 
ime.  Ako  pak  ne  uzmognu  toga  postići,  neka  imenu,  što  ga  na¬ 
djenu  roditelji,  đođadu  ime  kojega  sveca  i  neka  u  maticu  krštenib 
upišu  oba  imena. 


Kumovi. 


31. T^fro  drevnom  običaju  Crkve  neka  se  nitko  ne  krsli  svečano, 
ako  nema  kuma,  može  li  to  biti. 

Neka  kum  bude  i  kod  privatnoga  krsta,  ako  se  može  lako 
dobili*  Ne  bude  li  ga,  neka  se  uzme,  kad  se  budu  nadopunjavale 
ceremonije.  Ali  u  tom  slučaju  ne  postaje  duhovno  srodan. 

32.  Kad  se  krst  ponavlja  pod  uvjetom,  koliko  se  može,  neka 
bude  isti  kum,  koji  je  možda  bio  kod  prvoga  krsia.  Izvan  ovoga 
slučaja  nije  kum  potreban  kod  uvjetnoga  krsta. 


K<iko  Irebti  zukonilo  jjodfeljiTiiU  sufcrumenul  krslu.  9 


Kad  se  krst  ponovi  pod  uvjetom,  ne  postaje  duhovno  srodan 
ni  kum,  koji  je  kumovao  kod  prvoga  krsta,  ni  koji  je  kod  poslje¬ 
dnjega,  ako  nije  isti  kum  kod  oba  krsta. 

33.  Neka  se  uzme  samo  jedan  kum,  makar  i  različna  spola 
od  krštenika,  tli  najviše  kum  i  kuma. 

34.  Da  Iko  bude  kum,  treba: 

1,  Da  je  krŠten*  da  je  došao  k  razumu  i  ima  nakanu  vršiti  tu  službu, 

2.  Da  ne  pripada  nikakvoj  krivovjerskoj  ili  raskolmčkoj  sljedbi 
i  da  nije  sudbenom  osudom  ili  izjavom  izopćen  ili  beščastan 
pravnim  beščašćem  ili  izlučen  od  zakonitih  čina  i  da  nije  klerik 
svrgnut  tli  deg radovan, 

3*  Da  nije  otac  ili  majka  ili  suprug  kršteniku, 

4,  Da  ga  odabere  sam  krštenik  ili  njegovi  roditelji  ili  skrbnici 
ili  krstitelj*  kad  ovih  nema, 

5.  Da  krštenika  kod  samoga  krštenja,  sam  ili  po  zamjeniku* 
itzički  drži  ili  tiče  ili  ga  odmah  digne  ili  primi  iz  svetoga  vrela 
ili  iz  ruku  krstitelj  evih* 

35.  Da  se  pak  iko  dopušteno  pripusti  na  kumstvo,  treba: 

1.  Da  je  stupio  u  četrnaestu  godinu  dobi*  osim  da  se  s  pra¬ 
vedna  razloga  krstitelju  svidi  drugačije* 

2.  Da  ne  bude  zbog  razglašena  prekršaja  izopćen  ili  izlučen 
od  zakonitih  čina  ili  beščastan  pravnim  beščašćem,  ako  l  nije  pukla 
osuda*  i  da  ne  bude  udaren  mterdiktom  ili  inače  javno  omražen 
ili  beščastan  beščašćem  čina. 

3.  Da  znade  osnovne  vjerske  istine* 

4.  Da  ni  u  jednom  redu  ne  bude  novak  ili  zavjeiovan,  osim 
prijeke  potrebe  i  ako  izrično  dopusti  poglavar*  mjesni  barem, 

5.  Da  nema  svetoga  reda*  osim  da  izrično  dopusti  mjesni 
Ordinarij* 

36*  Sumnja  li  župnik,  može  li  tko  valjano  ili  dopušteno  biti 
kum*  ima  li  kad,  neka  pita  za  savjet  Ordinarija. 

37*  Po  krstu  postaju  duhovno  srodni  samo  s  krštenikom  krsti¬ 
telj  i  kum, 

3&*  Stoga,  što  su  uzeli  na  se  tu  zadaću*  dužni  su  kumovi  vazda 
se  brinuti  za  duhovnog  sina  i  što  se  tiče  kršćanskoga  življenja, 
pomno  nastojati*  da  se  ovaj  za  svega  života  pokazuje  takvim, 
kakvim  oni  svečanom  ceremonijom  obećaše*  da  će  biti* 

Kada  i  gdje  treba  krstiti. 


39.  T"X  jeca  neka  se  krste  šio  prije.  I  župnici  i  propovjednici 
neka  često  opominju  vjernike  na  ovu  njihovu  ozbiljnu 

dužnost. 

40.  Privatni  krst,  u  prijekoj  potrebi,  neka  se  dijeli  u  svako 
vrijeme  i  na  svakom  mjestu, 

41.  I  svečani  se  krst  može  dijeliti  svaki  dan.  ipak  dolikuje  po 
prastarom  crkvenom  obredu,  da  se  odrasli  krste,  ako  se  može 
lasno,  uoči  Uskrsa  i  Dubova,  navlastito  u  metropolitskim  i  stol¬ 
nim  crkvama. 

42.  Vlastito  je  mjesto  za  svečano  krštenje  krstionica  u  crkvi 
iti  u  javnoj  bogomolji, 

43.  Opozivlju  se  i  zabacuju  sve  protivne  ustanove  ili  povlastice 
ili  običaji,  pa  svaka  župska  crkva  neka  ima  krsni  studenac,  bez 
povrede  zakonitoga  kumulativnog  prava,  što  ga  već  zadobiše 
druge  crkve*  Da  bude  lakše  vjernicima,  može  mjesni  Ordinarij  do¬ 
pustiti  ili  zapovjediti,  da  se  krsni  studenac  metne  i  u  drugu 
crkvu  ili  javnu  bogomolju  u  granicama  župe. 

44.  Ako  krštenik,  radi  udaljenosti  mjesta  ili  drugih  prilika  bez 
velike  poteškoće  ili  pogibli  ne  može  doći  ili  se  dovesti  k  žup¬ 
skoj  crkvi  ili  drugoj,  koja  ima  pravo  na  studenac,  župnik  ga  može 
i  mora  svečano  krstiti  u  najbližoj  crkvi  ili  javnoj  bogomolji  u 
granicama  župe,  i  ako  u  njima  nema  krsnoga  studenca. 

45.  A  u  privatnim  se  kućama  ne  smije  svečano  krstiti  osim  u 
ovim  prilikama: 

1.  Ako  se  imaju  krstiti  sinovi  ili  unuci  onih,  koji  baš  imaju 
vrhovnu  vlast  nad  narodima  ili  imaju  pravo  naslijediti  na  prijestolu, 
kadgod  ovi  to  zakonito  zaištu. 

2.  Ako  mjesni  Ordinarij  po  svojem  razboritom  sudu  i  savjesti, 
zbog  pravedna  i  razložna  uzroka  bude  držao,  da  se  to  ima  do¬ 
pustiti  u  kakvom  izvanrednom  slučaju, 

U  spomenutim  se  slučajevima  mora  krstiti  u  kućnoj  kapeli  ili 
barem  u  drugom  doličnom  mjestu,  i  krsnom  vodom  blagoslovljenom 
po  običaju, 

46.  Krstionica  neka  bude  na  pristojnom  mjestu  i  pristojna  oblika 
i  od  čvrste  građe,  koja  će  dobro  držati  vodu.  Neka  bude  pristojno 
ukrašena  i  ograđena  rešetkom,  nek  ima  ključ  i  bravu  \  bude  lako 

zatvorena,  da  ne  može  a  nju  prah,  ni  drugo  blato,  A  gdje  se 
zgodno  može*  neka  se  u  njoj  nas  tika  ili  metne  slika  svetoga  Ivana, 
gdje  krsti  Krista. 

Sveta  ulja  i  drugo  Što  treba* 

47,  vetu  krizmu  i  sveto  ili  katekumensko  ulje*  što  se  upotre- 

4^  bij  avaj  u  na  krštenju,  mora  biskup  blagosloviti  na  po¬ 
sljednji  prošli  Veliki  četvrtak,  A  neka  se  stara  ulja  ne  upotreblja¬ 
vaju,  osim  prijeke  potrebe. 

48.  Župnik  se  mora  pobrinuti,  da  ih  u  pravo  vrijeme  što  prije 
dobije  od  svog  Ordinarija,  a  onda  neka  stara  spali  u  crkvi, 

49.  Kad  zatim  počne  nestajali  blagoslovljenog  ulja,  neka  ulije 
drugoga  maslinova  ulja,  pa  i  ponovno,  ali  manje  od  blagoslovljenoga, 

50.  Krizma  i  sveto  ulje  neka  bude  svako  u  svojoj  posudici, 
i  to  srebrnoj  ili  barem  kositrenoj,  dobro  zatvorenoj.  Posudice  neka 
budu  različne,  a  svaka  neka  ima  svoj  napis  urezan  velikim  slo¬ 
vima,  da  ne  bude  pomutnje. 

51.  A  za  svagdanju  porabu  treba  imati  manje  posudice,  srebrne* 
ako  je  moguće,  ili  kositrene,  rastavljene  ili  spojene,  ali  zgodno 
razlučene  i  dobro  pokrivene.  Svaka  mora  imati  svoj  napis,  kao 
gore,  da  se  župnik  ne  zabuni  i  ne  uzme  jedno  mjesto  drugoga. 
Toga  se  treba  brižno  čuvati, 

52.  U  te  manje  posudice  treba  iz  većih  uliti  krizme  i  ulja, 
koliko  je  dosta,  A  da  se  zapriječi  pogibao,  da  se  ne  izlije,  bit 
će  dobro*  da  se  u  tim  posudicama  drži  pamuk  ili  što  slično,  na¬ 
močeno  svako  zase  svetim  uljem  i  krizmom.  U  to  se  zamoči 
palac,  kad  zatreba  mazati. 

53.  Ove  ovako  priređene  posudice  treba  dobro  i  brižno  čuvati 
na  posebnom  časnom  i  čistom  mjestu  pod  ključem,  da  ih  ne  bi 
osim  svećenika  tko  lakoumno  dirao,  ili  da  se  ne  bi  tko  njima 
svetogrdno  mogao  služili,  A  neka  ih  župnik  ne  drži  u  kući,  osim 
zbog  potrebe  ili  drugoga  razložna  uzroka,  s  dopuštenjem  Ordi¬ 
narija, 

54.  Župnik  se  mora  pobrinuti,  ako  ikako  može,  da  tih  ulja  ne 
donose  svjetovnjaci,  već  on  sam  ili  drugi  svećenik  ili  barem  drugi 
crkveni  službenik.  Neka  se  također  čuva,  da  ne  bi  od  tih  ulja 
ikada  ikomu  i  malo  dao  uz  koji  mu  drago  izgovor. 


i  2  N<i.^|nv  Ih  —  CliiVii  I. 

55*  So,  sto  je  treba  metnuti  krsteniku  u  usta,  neka  se  blago¬ 
slovi  posebnim  blagoslovom,  koji  se  dolje  određuje.  Ne  smije  se 
upotrebljavali  so  zakleta  za  blagoslov  vode.  A  mora  biti  dobro 
salivena  i  smrvljena,  suha  i  čista.  Ta  se  blagoslovljena  s 6  ne 
smije  davati  nikomu,  pa  ni  vratiti  onima,  koji  je  donesu  na  bla¬ 
goslov,  već  se  mora  čuvali  za  drugo  krštenje  ili  baciti  u  sakrarij. 

5b.  A  kad  već  treba  krsiiti,  moraju  biti  pri  ruci  ove  stvari: 

57.  Posu  diče  sa  svetim  kat  ekumenski  ni  uljem  i  s  krizmom. 

5§*  Posuđlca  sa  solju,  koja  se  ima  blagoslovili  ili  je  blago¬ 
slovljena,  kako  je  spomenuto. 

59.  Cista  posudica  ili  žlica  od  srebra  ili  od  druge  kovine,  kojom 
se  krsna  voda  lijeva  na  glavu  kršienlku,  a  ni  za  što  se  drugo  ne 
sm  i  j  e  u  poireb  1  j  a  v  a  ti . 

60*  Zdjela  ili  pladanj,  u  koji  se  prima  voda,  što  teče  s  glave, 
ako  odmah  ne  otječe  u  sakrarij. 

61.  Pamuk,  šio  se  još  zove  i  vala,  ili  šio  slično,  da  se  otaru 
mjesta  namazana  sv,  uljem. 

62.  Dvije  šiole,  gdje  se  lako  mogu  imati,  ljubičasta  i  bijela, 
za  promjenu,  kako  je  zabilježeno  dolje;  inače  neka  se  upotrebljava 
barem  jedna. 

63.  Sredina  od  kruha,  kojom  će  svećenik  perući  ruke  otrti  sv. 
ulje  s  prstiju;  pa  posuda  za  pranje  ruku  nakon  krštenja*  I  ona 
se  smije  upotrebljavati  satno  za  to  pranje. 

64.  Bijela  haljina  popul  plaštića  ili  platneni  rupčić,  koji  se  ima 
metnuti  djetetu  na  glavu. 

65*  Voštani ca  ili  voštana  svijeća,  koja  se  mora  goreći  predati 
krsteniku. 

66.  Napokon  neka  bude  pripravljen  ovaj  Obrednik  i  Matica 
krštenih,  u  koju  se  upisuju  krštenici. 

67.  A  kad  je  sve  u  redu  pripravljeno,  da  se  podijeli  toliki 
sakramenat,  neka  svećenik  opere  ruke,  obuče  kolu  i  ljubičastu 
štolu  i  pođe  krstili.  Neka  uzme  jednoga,  ili  ako  može,  više  klerika 
u  kotama,  da  mu  poslužuju. 

68.  Tako  pripravljen  neka  pristupi  k  crkvenom  ulazu,  gdje 
čekaju  vani  oni,  koji  su  donijeli  dijete. 

69.  Ako  mu  nije  dobro  poznato,  neka  upita,  je  li  dijete  iz  nje¬ 
gove  župe,  je  li  muško  ili  žensko,  da  li  je  kršteno,  od  koga  i 

kako,  i  koji  su  kumovi,  šio  drže  dijeie  i  za  nj  odgovaraju.  Neka 
kumove  opomene,  da  stoje  pobožno  i  pristojno  i  odgovaraju 
mjesto  kršlenika  na  pitanja,  kako  zatreba. 

70*  Onima,  što  se  krste,  kao  Božjim  sinovima,  koji  se  imaju 
preporoditi  u  Kristu  i  upisati  u  njegovu  vojsku,  nadijeva  se  ime. 
Neka  stoga  pazi,  da  im  se  ne  nadjenu  imena  sramotna,  bajo~ 
slovna  ili  smiješna  ili  lažnih  bogova  i  ii  bezbožnih  nevjernika, 
nego  radije,  koliko  se  može,  imena  svetaca,  da  se  vjernici  potiču 
na  pobožni  život,  a  štite  zagovorom. 

71.  O vršivši  sve  to  i  doznavši  za  ime  onoga,  koji  se  ima  krstiti 
i  kojega,  ako  je  dijete,  drži  na  desnoj  ruci  onaj,  što  ga  donese, 
neka  župnik  započne  krštenje  pitajući  ovako  poimence. 

GLAVA  U. 

KRŠTENJE  DJECE. 

Svećenik  pita  dijete  (ako  ih  treba  više  krstili,  svako  napose): 

I.  Što  išfeš  od  Crkve  Božje? 

Kum  odgovara:  Vjeru. 

Svećenik:  Sto  ti  daje  vjera? 

Kum  odgovara:  Život  vječni, 

2.  Svećenik  (također  svakome  napose):  Ako  dakle  hoćeš  da 
uniđeš  u  život,  vrši  zapovijedi.  Ljubi  Gospodina  Boga 
svoga  svim  srcem  svojim  i  svom  dušom  svojom  i  svom 
mišlju  svojom,  a  bližnjega  svoga  kao  samoga  sebe. 

3.  Zatim  lagano  tri  puta  dune  u  lice  djetetu  i  rekne  jednom 
(svakome  napose): 

Iziđi  iz  njega  (nje),  nečisti  duše,  a  daj  mjesto  Duhu 
Svetomu  Utješifeiju. 

4.  Potom  načini  palcem  znak  križa  djetetu  na  čelu  i  na  prsima 
(svakome  napose)  govoreći: 

Primi  znak  križa  i  na  čelu  ijt  i  na  srcu  Jjt,  pri¬ 
hvati  vjerom  nebeske  zapovijedi  i  vladaj  se  tako,  da 
odsad  možeš  biti  Božjim  hramom. 

Pomolimo  SC.  (Za  Više  njih  u  množini.)  Molitva. 

Molimo,  Gospodine,  usliši  milostivo  naše  prošnje: 

i  čuvaj  vazda  svojom  krepošću  ovoga  svoga 
odabranika  L  (ovo  svoju  odabranicu  1.),  kojega  (koju) 
znamenovasmo  otiskujući  mu  (joj)  križ  Gospodnji,  da 
čuvajući  početke  tvoje  velike  slave  drži  tvoje  zapo¬ 
vijedi  i  zasluži  doći  k  slavi  preporođenja.  Po  Kristu 
Gospodinu  našem.  O.  Amen. 


5.  Zatim  slavi  ruku  na  glavu  djeielu  (pojedinoj  djeci)  i  polom 
držeći  pruženu  ruku  reče: 

Pomolimo  se.  (Za  više  njih  u  množini.)  Molitva. 

Svemogući,  vjekovječni  Bože,  Oče  Gospodina  na¬ 
šega  Isusa  Krista,  dosloj  se  pogledati  na  ovoga 
službenika  svoga  L  kojega  ( ovu  službenicu  svoju  1., 
koju)  si  se  dostojao  pozvati  k  počecima  vjere.  Istjeraj 
iz  njegova  (njezina)  srca  svu  sljepoću,  rastrgni  sve 
sotonine  veze,  kojima  je  bio  (-la)  svezan  (-a).  Otvori 
mu  (joj).  Gospodine,  vrata  svoje  blagosti,  da  bude 
obilježen  (-a)  znamenjem  tvoje  mudrosti  te  bez  ikakve 
ružne  požude  radosno  prema  blagom  mirisu  tvojih 
zapovijedi  služi  tebi  u  tvojoj  Crkvi  i  napreduje  od  dana 
do  dana.  Po  istom  Kristu  Gospodinu  našem.  O.  Amen. 

6.  izatoga  svećenik  blagosiva  sd,  koja  jednom  blagoslovljena 
može  i  drugda  služiti  za  istu  upotrebu. 


Blagoslov  soli. 

Zaklinjem  te,  stvore  soli,  imenom  Boga  ^  Oca  svemo¬ 
gućega  i  ljubavlju  Gospodina  našega  Isusa  ^  Krista 
i  krepošću  Duha  ^  Svetoga.  Zaklinjem  te  Bogom  >fi 
živim,  Bogom  ^pravim.  Bogom  >$<  svetim,  Bogom 
koji  te  je  stvorio  na  obranu  ljudskomu  rodu  i  zapo- 


Krštenje  dji'Ctr. 

vjedio  svojim  slugama,  da  te  posvećuju  za  puk,  što 
dolazi  k  vjerovanju,  eda  u  ime  svetoga  Trojstva  po- 
staneš  spasonosnom  tajnom  za  izgonjenje  neprija¬ 
telja.  Zato  te  molimo,  Gospodine  Bože  naš,  po  ^  sveti 
ovaj  stvor  soli  posvetom  i  blago  ^  slovi  blagoslovom, 
đa  svima,  koji  je  uzmu,  bude  savršeni  lijek,  koji  će 
ostati  u  njima,  u  ime  istoga  Gospodina  našega  Isusa 
Krista,  koji  će  doći  suditi  žive  i  mrtve  i  svijet  ognjem. 
O ,  Amen. 


7.  Potom  metne  u  usta  djetetu  malko  blagoslovljene  soli 
govoreći  (svakome  napose):  1.  Primi  so  mudrosti:  bila  ti 
pomirenjem  za  život  vječni,  O ,  Amen, 

Svećenik:  Mir  s  tobom.  Q.  1  s  duhom  tvojim* 


Pomolimo  se,  (Za  više  njih  u  množini.)  Molitva, 

Bože  otaca  naših.  Bože  stvoritelju  svekolike  istine, 
molimo  ii  se  ponizno,  dostoj  se  milostivo  po¬ 
gledati  na  ovoga  službenika  svoga  1.  (ovu  službenicu 
svoju  L).  Ne  daj  da  duže  gladuje  onaj,  koji  (ona, 
koja)  kuša  ovu  prvu  hranu  soli.  Neka  se  nasiti  ne¬ 
beskim  jelom,  da  bude  uvijek  duhom  žarak  (žarka), 
nadom  blažen  (-a)  i  služi  vazda  tvojemu  imenu*  Molimo, 
Gospodine,  privedi  ga  (je)  kupelji  preporođenja,  da 
zasluži  dobiti  s  tvojim  vjernicima  vječne  nagrade  obe¬ 
ćanja  tvojih.  Po  Kristu  Gospodinu  našem,  O.  Amen. 

Zaklinjem  te,  nečisti  duše,  u  ime  O  ^  ca,  i  Si  na, 
i  Duha  Svetoga,  da  iziđeš  i  odstupiš  od  ovoga 
službenika  Božjeg  I.  (ove  službenice  Božje  L),  jer  ti, 
prokleti  osuđenice,  zapovijeda  onaj,  koji  je  nogama 
išao  po  moru  i  pružio  desnicu  Petru,  kad  se  topio. 

Dakle,  prokleti  đavle,  spoznaj  svoju  osudu,  i  daj 
čast  Bogu  živomu  i  pravomu,  daj  čast  Isusu  Kristu  Sinu 

njegovu  i  Duhu  Svetomu,  te  odstupi  od  ovoga  Božjeg 
službenika  1.  (ove  Božje  službenice  L),  jer  se  Bog  i 
Gospodin  naš  Isus  Krist  dostajao  njega  (nju)  pozvati 
k  svojoj  svetoj  milosti  i  blagoslovu  i  studencu  krštenja. 

8*  Ovdje  znamenuje  dijete  palcem  na  čelu  i  govori  (svakome 
napose): 

I  nikada  se  ti,  prokleti  đavle,  ne  usudi  povrijediti 
ovo  znamenje  svetoga  kri  ^  ža,  što  mu  ga  mi  dajemo 
na  čelu.  Po  istom  Kristu  Gospodinu  našem,  O.  Amen. 

9.  Zatim  stavi  ruku  na  glavu  djetetu  (pojedinoj  djeci)  i  potom 
držeći  pruženu  ruku  reče: 

Pomolimo  se.  (Za  viSe  njih  u  množini.)  Molitva, 
ospodine  sveti,  Oče  svemogući,  vječni  Bože,  začet- 


V-A  niče  svjetlosti  i  istine,  molim  se  tvojoj  vječnoj 
i  prepravednoj  blagosti  nad  ovim  službenikom  tvojim  L 
(ovom  službenicom  tvojom  i.),  dostoj  se  njega  (nju) 
prosvijetliti  svjetlošću  svoga  razuma,  očisti  ga  (je)  i 
posveti.  Daj  mu  (joj)  pravo  znanje,  da  postane  do¬ 
stojan  (-na)  milosti  tvoga  krštenja  pa  da  uzdrži  čvrstu 
nadu,  pravi  savjet,  sveti  nauk.  Po  Kristu  Gospodinu 
našem,  O.  Amen, 

10,  batoga  stavi  svećenik  okrajak  stole,  što  mu  visi  s  lijevog 
ramena,  im  prvo  dijete  i  uvodi  ga  (a  druge  nose  za  njim)  u  crkvu 
i  govori  {za  više  njih  u  množini): 

I,  Uniđi  u  hram  Božji,  da  imaš  dio  s  Kristom  za 
život  vječni,  O .  Amen. 

11-  Kad  uniđu  u  crkvu,  svećenik  ide  k  sludencu  i  moli  glasno 
s  kumovima: 

Vjerujem  u  Boga,  Oca  svemogućega,  Stvoritelja  neba 
i  zemlje,  I  u  Isusa  Krista,  Sina  njegova  jedinoga. 
Gospodina  našega,  koji  je  začet  po  Duhu  Svetom,  ro¬ 
đen  od  Marije  Djevice,  mučen  pod  Poncijem  Pilatom, 


Krštenje  djece. 

raspet,  umro  i  pokopan;  sašao  nad  pakao,  treći  dan 
uskrsnuo  od  mrtvih,  uzašao  na  nebesa,  sjedi  o  desnu 
Boga  Oca  svemogućega;  odonuđ  će  doći  sudili  žive 
i  mrtve.  Vjerujem  u  Duha  Svetoga,  svetu  Crkvu  ka* 
toličku,  općinstvo  svetih,  oproštenje  grijeha,  uskrsnuće 
tijela,  život  vječni.  Amen. 

če  naš,  koji  jesi  na  nebesima,  sveti  se  ime  tvoje. 


V-/  Dođi  kraljevstvo  tvoje.  Budi  volja  tvoja,  kako  na 
nebu,  tako  i  na  zemlji.  Kruh  naš  svagdanji  daj  nam 
danas.  I  otpusti  nam  duge  naše,  kako  i  mi  otpuštamo 
dužnicima  našim.  I  ne  uvedi  nas  u  napast,  nego  izbavi 
nas  od  zla,  Amen. 

12*  A  zatim,  prije  nego  pristupi  krstionici,  okrenuvši  bok  prema 
ulazu  krstioničke  rešetke  reče  (za  više  njih  u  množini): 


Zakletva, 


akimjem  ie,  svaki  nečisti  duše,  imenom  Boga  ©  Oca 


svemogućega  i  imenom  Isusa  ®  Krista  Sina  nje¬ 
gova,  Gospodina  i  Suca  našega,  i  krepošću  Duha 
Svetoga,  da  odstupiš  od  ovoga  stvora  Božjeg  I.,  kojega 
se  naš  Gospodin  dostojao  pozvati  k  svetomu  hramu 
svojemu,  da  postane  hram  Boga  živoga  i  Duh  Sveti  da 
stanuje  u  njemu*  Po  istom  Kristu  Gospodinu  našem, 
koji  će  doći  suditi  žive  i  mrtve  i  svijet  ognjem. 

O ,  Amen, 

13.  Izatoga  uzme  svećenik  prstom  pljuvanke  iz  svojih  usta 
pa  se  dotakne  djetinjih  ušiju  i  nosnica.  Dotičući  se  desnog  i 
lijevog  uha  reče  (svakome  napose): 

Efeta,  to  jest:  Otvori  se. 

Zatim  se  dotakne  nosnica  govoreći: 

Na  ugodni  miris.  A  ti,  đavle,  odlazi,  jer  se  približuje 
sud  Božji, 


Rimski  Obrednik. 

14*  Zatim  pita  onoga,  koji  se  ima  krstiti,  poimence  (svakoga 
napose)  govoreći: 

I.  Odričeš  li  se  sotone? 

Kum  odgovara:  Odričem, 

Svećenik:  I  svih  djela  njegovih? 

Kum:  Odričem, 

Svećenik:  {  svega  sjaja  njegova? 

Kum:  Odričem. 

15*  Potom  svećenik  za  moć  i  palac  u  kat  ekumensko  ulje,  križa¬ 
jući  pomaže  dijele  na  prsima  i  među  plećima  i  veli  jedamput 
(svakome  napose): 

)a  te  mažem  ©  uljem  spasenja  u  Kristu  Isusu 
Gospodinu  našem,  da  imaš  život  vječni,  O,  Amen, 

16.  Zatim  pamukom  iti  čim  sličnim  otare  palac  i  pomazana 
mjesta, 

17.  Stojeći  ondje  izvan  ograde  skine  ljubičastu  štolu  i  uzme 
bijelu.  Onda  uniđe  u  krstionicu,  u  koju  uđe  i  kum  s  djetetom. 

Svećenik  kod  studenca  pita  poimence  onoga,  koji  se  imade 
krstiti  (pojedine,  ako  ih  je  više),  a  kum  odgovara: 

I*  Vjeruješ  li  u  Boga  Oca  svemogućega,  Stvori¬ 
telja  neba  i  zemlje? 

O,  Vjerujem, 

Vjeruješ  li  u  Isusa  Krista,  Sina  njegova  jedinoga. 
Gospodina  našega,  rođena  i  mučena? 

O,  Vjerujem. 

Vjeruješ  li  i  u  Duha  Svetoga,  svetu  Crkvu  katoličku, 
općinstvo  Svetih,  oproštenje  grijeha,  uskrsnuće  tijela 
i  život  vječni? 

O.  Vjerujem* 

18.  Potom  svećenik  spomene  ime  onoga,  koji  se  ima  krstiti, 
i  kaže  (svakome  napose): 

L  Hoćeš  li  se  krstiti? 

Kum  odgovara:  Hoću* 


Krštenje  djece 


19*  Tada  kum  ili  kuma  ili  oboje  (ako  se  oboje  pusti)  drže 
dijete,  a  svećenik  posudicom  ili  vrČićem  zahvati  krsne  vode  i  tri 
puta  je  izlijeva  križajući  djetetu  na  glavu.  Ujedno  izgovara,  i  to 
samo  jednom,  razgovijetno  i  pažljivo  (svakome  napose): 

I-  Ja  te  krstim  u  ime  O  ©  ca,  polijeva  prvi  put,  i 
Si  ©  na,  polijeva  drugi  put,  i  Duha  ©  Svetoga,  polijeva 
treći  puh 

20.  A  gdje  se  običava  krstiti  uronjujući,  svećenik  uzme  dijete 
i  uronjuje  ga  oprezno  pazeći,  da  se  ne  ozlijedi.  Krsti  ga  uronju¬ 
jući  tri  puta,  a  govori  samo  jednom: 

I.  Ja  te  krstim  u  ime  O  ©  ca  i  Si  ©  na  i  Duha  © 
Svetoga. 

21.  Nato  kum  Ili  kuma  ili  oboje  zajedno  dignu  dijete  iz  sve¬ 
toga  studenca  primajući  ga  iz  svećenikove  ruke, 

22.  Ako  li  se  sumnja,  je  li  dijete  kršteno,  neka  se  služi  ovim 
likom: 

1.  Ako  nisi  kTŠten  (-a),  ja  te  krstim  u  ime  O  ca 
i  Si  ©  na  i  Duha  ©  Svetoga* 

23.  Zatim  zamoči  palac  u  svetu  krizmu,  pomaže  dijete  križa¬ 
jući  navrb  glave  i  govori  (svakome  napose): 

vemoguči  Bog,  Otac  Gospodina  našega  Isusa 
Krista,  koji  te  je  preporodio  vodom  i  Duhom 
Svetim  i  koji  ti  je  dao  oipuštenje  svih  grijeha  (sada 
pomaže),  pomazao  te  ©  krizmom  spasenja  u  istom  Kristu 
Isusu  Gospodinu  našem  za  život  vječni*  O,  Amen. 

Svećenik:  Mir  tebi*  O.  I  s  duhom  tvojim, 

24.  Tada  palac  i  pomazano  mjesto  otare  pamukom  ili  čim 
sličnim  i  stavi  na  glavu  njegovu  bijeli  ubrusac  mjesto  bijele 
haljine  govoreći  (svakome  napose): 

Primi  bijelu  haljinu  i  ponesi  je  neokaljanu  pred 
sud  Gospodina  našega  Isusa  Krista,  da  imaš  život 
vječni,  O,  Amen* 

25,  Zatim  dade  njemu  ili  kumu  zapaljenu  svijeću  veleći  (sva* 
kome  napose): 

Primi  goruću  svijeću  i  neporočan  (-na)  čuvaj  svoje 
krštenje.  Vrši  Božje  zapovijedi,  da  Gospodinu,  kada 
dođe  na  svadbu,  možeš  poći  ususret  zajedno  sa  svim 
svetima  u  nebeskom  dvoru  i  da  živiš  u  vijeke  vjekova. 
O.  Amen. 

26,  Napokon  kaže  (za  više  njih  u  množini): 

I.  Idi  (Idile)  u  miru  i  Gospodin  bio  s  tobom  (s  vama). 
0.  Amen, 

27,  Opisani  obred  neka  vrši  i  đakon,  kad  svečano  krsti,  ali  neka 
upotrebljava  so  i  vodu,  što  ih  svećenik  prije  po  propisu  blagoslovi 
za  tu  upotrebu, 

28,  Bude  li  pak  trebalo  krstiti  vise  djece,  muške  ili  ženske, 
neka  se  kod  katekizma  muška  djeca  stave  nadesno,  a  ženska 
nalijevo.  I  neka  se  govori  sve  kao  i  gore,  svakome  u  svojem 
spolu  i  u  množini.  Ali  treba  svakoga  napose,  najprije  muške  a 
onda  ženske,  upitati  prvi  put  za  ime,  đunuii  u  njih,  utisnuti  im 
križ  ili  znamena  vati  ih,  dotaknuvši  im  uši  i  nosnice  pljuvankom, 
pitati,  odriču  li  se,  pomazati  ih  kaiekumenskim  uljem,  pitati  ih  o 
vjeri  ili  o  vjerovanju,  pa  ih  krstiti,  pomazati  krizmom,  metnuti  na 
njih  bijelu  haljinu  i  predati  im  zapaljenu  svijeću. 

A  radi  veće  udobnosti  bilježe  sve  lo  rubrike  u  zagradi  na  poje¬ 
dinim  mjestima.  Kad  se  dakle  u  rubrici  kaže:  „svakome  napose", 
znaj,  da  se  one  riječi  ili  čini  do  druge  rubrike  moraju  govoriti 
ili  činiti  svakome  zase,  i  lo  najprije  muškima,  onda  ženskima. 
Mijenja  se  samo  spol,  kako  je  gore  rečeno.  A  kad  se  u  sličnoj 
rubrici  kaže:  „Za  više  njih  u  množini",  znaj,  da  se  one  riječi  do 
druge  rubrike  imaju  izreći  jednom,  i  to  za  više  njih  u  množini. 
Samo  se  mijenja  spol,  ako  su  sve  ženske. 

29,  Ako  je  dijele  ili  odrasli  tako  teško  bolestan,  te  je  pogibao, 
da  bi  mogao  preminuli  prije  nego  se  dovrši  krštenje,  neka  sve¬ 
ćenik  izostavi  sve  ono  prije  krštenja  pa  neka  ga  krsti.  Neka  mu 
tri  puta  ili  samo  jednom  izlije  na  glavu  vodu  križajući  i  neka 
govori:  )a  te  krstim  u  ime  Oca  i  t.  d.  kao  gore  str.  19. 


Krštenje  djece* 


Nema  li  krsne  vode,  a  pogibao  je,  neka  se  svećenik  služi 
običnom  vodom* 

Ako  ima  krizme,  neka  ga  potom  pomaže  na  tjemenu  govoreći: 
Svemogući  Bog  i  t  d.  kao  gore  str.  19. 

Poslije  mu  daje  bijeli  ubrusac  govoreći:  Primi  bijelu  haljinu, 
i  t.  đ*  kao  gore  str.  19. 

Napokon  mu  daje  zapaljenu  voštanicu  veleći:  Primi  goruću 
svijeću,  kao  gore  str.  20, 

Ostane  li  živo,  treba  nadopuniti  izostavljene  obrede. 

30.  Treba  li  krstiti  više  njih,  a  smrtna  je  pogibao,  i  nemaju 
se  kada  krstiti  svaki  napose,  moći  će  krstitelj  pojedincima  lijevati 
vodu  na  glavu  i  sve  zajedno  krstiti  govoreći:  )a  vas  krstim  u  ime 
Offi  ea  i  Si  ©  na  i  Duha  ©  Svetoga,  Ali  taj  lik  smije  upotre¬ 
bljavati  krsteći  više  njih  zajedno  samo  u  smrtnoj  pogibli  i  gdje 
nema  kada  krstiti  svakoga  napose,  inače  nikada* 

31.  Treba  opomenuti  kumove,  da  su  postali  srodni  s  kršte- 
nikom,  i  to  srodstvo  čini  ženidbu  nedopuštenom  i  nevaljanom. 

32.  Neka  župnik  nastoji  opomenuti  djetinje  roditelje,  da  ne 
drže  ni  oni  ni  dojilje  djeteta  uza  se  u  postelji,  jer  bi  ga  mogli 
zadužiti,  već  da  ga  brižno  čuvaju  i  prikladno  kršćanski  uzgajaju. 

35,  Valja  također  opomenuti  roditelje,  pa  i  druge,  ako  zatreba, 
da  djece  nipošto  ne  daju  dojiti  ni  hraniti  Židovkama,  nevj crnicama 
ni  krivovjerkama* 

34.  Prije  nego  odnesu  dijele  iz  crkve  ili  prije  nego  odu  ku¬ 
movi,  neka  župnik  u  Matici  krštenih  upiše  točno  njihova  imena  i 
drugo  o  izvršenom  krštenju  po  naređenom  obrascu. 

35.  Ako  vlastiti  župnik  nije  ni  krstio  ni  bio  nazočan,  neka  krstitelj 
što  prije  obavijesti  o  krštenju  župnika,  koji  je  vlastiti  po  prebivalištu. 

36.  Za  dokaz,  da  je  krst  podijeljen,  ako  nije  nikome  na  štetu, 
dosta  je  jedan  svjedok,  komu  nema  nikakva  prigovora,  ili  prisega 
samoga  krštenika,  ako  je  bio  kršten  u  odrasloj  dobi* 


Glava  IIL 

